b'\n_START_ARTICLE_\nDet mystiske bryllup i Pistoja\n_START_SECTION_\nTilblivelsestidspunkt\n_START_PARAGRAPH_\nMaleriet  blev malet vinteren 1893/94 over knapt fem m\xc3\xa5neder, det kr\xc3\xa6vede ham  store anstrengelser, da han samtidig arbejde p\xc3\xa5 ni andre malerier til  udstillinger p\xc3\xa5 Den frie Udstilling og Charlottenborg.\n_START_SECTION_\nRammen\n_START_PARAGRAPH_\nRammen er udformet s\xc3\xa5 den kan bringe en mindetavle fra ren\xc3\xa6ssancen i erindring. Rammen er udformet som en aedicula (fra latin: aediculum, lille hus) med s\xc3\xb8jle der b\xc3\xa6rer en entablatur, rammen er rigt ornamenteret. Trods dette tilf\xc3\xb8jede Zahrtmann to par basunbl\xc3\xa6sere. Der er formodning om at Niels Larsen Stevns kunne have v\xc3\xa6ret med til fremstillingen af rammen.\n_START_SECTION_\nH\xc3\xb8jeste auktionspris\n_START_PARAGRAPH_\nI 1894 var der ingen k\xc3\xb8bere til maleriet, Zahrtmann satte det p\xc3\xa5 auktion i 1896 og med et bud p\xc3\xa5 700,- kr blev det trukket tilbage. Samme \xc3\xa5r fik Zahrtmann et bud p\xc3\xa5 1000,- kr, men \xc3\xb8nskede ikke at s\xc3\xa6lge til den pris. I 1903 blev det solgt for 4500,- kr. Efter Zahrtmanns d\xc3\xb8d blev det solgt i 1918 for 90000,- kr - det h\xc3\xb8jeste nogensinde for et maleri af en dansk kunstner.'